*Lēmuma projekts*

**Par grozījumiem Alūksnes novada pašvaldības domes 26.05.2022. lēmumā Nr. 150 “Par Alūksnes pirmsskolas izglītības iestādes “SPRĪDĪTIS” nolikuma apstiprināšanu”**

Pamatojoties uz Pašvaldību likuma 10. panta pirmās daļas 8.punktu, Izglītības likuma 22. panta pirmo un otro daļu, Vispārējās izglītības likuma 9. panta otro daļu,

Izdarīt Alūksnes novada pašvaldības domes 2022. gada 26. maija lēmumā Nr. 150 “Par Alūksnes pirmsskolas izglītības iestādes “SPRĪDĪTIS” nolikuma apstiprināšanu” (turpmāk – nolikums) šādus grozījumus:

1. Aizstāt lēmuma un nolikuma tiesiskajā pamatojumā atsauci uz “likuma “Par pašvaldībām” 21. panta pirmās daļas 8. punktu” ar “Pašvaldību likuma 10. panta pirmās daļas 8. punktu”.
2. Izteikt nolikuma 49.punktu šādā redakcijā:

“49. Iestādes padotību pārraudzības formā realizē Dome, veicot normatīvajos aktos noteiktās pārraudzības darbības - apstiprina iestādes budžetu, lemj par papildus finansējuma piešķiršanu, iestādes sniedzamajiem maksas pakalpojumiem un to cenrādi, uzdod iestādei pieņemt lēmumu prettiesiskas bezdarbības gadījumā, atceļ iestādes vadītāja prettiesiskus lēmumus, lemj par iestādes reorganizāciju vai likvidāciju u.c.”

1. Papildināt nolikuma 50. punktu ar 50.5. apakšpunktu šādā redakcijā: “50.5. saskaņo izglītības iestādes attīstības plānu”.
2. Lēmums stājas spēkā 2024. gada 1. martā.